# โรงเรียน มอ.วิทยานุสรณ์
โรงเรียน มอ.วิทยานุสรณ์ เป็นโรงเรียนวิทยาศาสตร์  ที่มีสถานภาพเป็นโรงเรียนเอกชนภายใต้การกำกับดูแลของมหาวิทยาลัยสงขลานครินทร์ โดยมูลนิธิเพื่อการศึกษาโรงเรียน มอ.วิทยานุสรณ์ เป็นผู้รับใบอนุญาตจัดตั้งโรงเรียน และมหาวิทยาลัยสงขลานครินทร์เป็นผู้จดทะเบียนจัดตั้งมูลนิธิฯ โดยคำแนะนำของสภามหาวิทยาลัย โดยโรงเรียนมีการจัดการเรียนการสอนทางด้านวิทยาศาสตร์ในระดับมัธยมศึกษาตอนต้นและมัธยมศึกษาตอนปลาย เริ่มเปิดสอนในปีการศึกษา 2548

 ผู้บริหารโรงเรียน 
 ที่ ชื่อ           สกุล ตำแหน่ง วาระดำรงตำแหน่ง 1 รศ.นพ.วรัญ ตันชัยสวัสดิ์ ผู้รับใบอนุญาตและผู้จัดการโรงเรียน พ.ศ. 2548 – ปัจจุบัน 2 รศ.ธวัช ชิตตระการ ที่ปรึกษาฝ่ายวิชาการและกิจการด้านต่างประเทศ พ.ศ. 2548 – ปัจจุบัน 3 นายสุชาติ สุขะพันธ์ ผู้อำนวยการ พ.ศ. 2562 – ปัจจุบัน 4 นางสิริลักษณ์ ตันชัยสวัสดิ์ ที่ปรึกษาฝ่ายกิจการพิเศษ พ.ศ. 2548 – ปัจจุบัน 5 นางฒามรา พรหมหอม ผู้ช่วยอำนวยการฝ่ายวิชาการ พ.ศ. 2562 - ปัจจุบัน

 อัตลักษณ์ของโรงเรียน 
คือ SMART with CARE & SHARE  ประกอบด้วย
SMART
 Scientific-minded        คิดแบบวิทยาศาสตร์
 Good Manner              บุคลิกลักษณะดี
 Aesthetic appreciation   มีสุนทรียภาพ
 Reliable and responsible เชื่อถือได้และรับผิดชอบ
 Teamwork                 ทำงานเป็นทีมได้
CARE
 Considerate                 เอาใจใส่
 Attentive                 ตั้งใจรับฟัง
 Responsive                 ขานรับฉับไว
 Empathy                  ความสามารถเข้าใจความรู้สึกผู้อื่น
SHARE
 Scientific-Based                 ให้ฐานตรรกะวิทยาศาสตร์ในการแบ่งปัน
 Honest                 ซื่อสัตย์ต่อตนเองและผู้อื่น
 Accountable                 รับผิดชอบ อธิบายได้
 Respectful                 ให้เกียรติผู้อื่น
 Enthusiastic                 กระตือรือร้น

 แนวการบริหารจัดการ 
 นักเรียนเป็นศูนย์กลางการเรียนรู้
 เรียนรู้ร่วมกัน แบ่งปันความรู้ การจัดการความรู้
 คิดแบบวิทยาศาสตร์
 ธรรมาภิบาลพัฒนาบุคลากร
 ระบบสืบสอบ การเรียนรู้โดยใช้ปัญหาเป็นฐาน (Problem Based Learning: PBL)
 สุนทรียภาพ การค้นหาศักยภาพ

 ประเภทการรับสมัครเข้าศึกษา 
thumb|right|250px|บรรยากาศภายนอกของโรงเรียนมอ.วิทยานุสรณ์
การสมัครเข้าศึกษาต่อยังโรงเรียน มอ.วิทยานุสรณ์ แบ่งออกเป็น 3 ประเภทคือ

 โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย 

โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย หรือเรียกโดยย่อว่า โครงการ วมว. มีการคัดเลือกรอบแรกดำเนินการโดยโรงเรียนมหิดลวิทยานุสรณ์ ซึ่งเปิดรับสมัครนักเรียนที่จบการศึกษาในชั้นมัธยมศึกษาปีที่ 3 หรือกำลังศึกษาอยู่ในปีการศึกษานั้น จากทั่วประเทศและทุกพื้นที่บริการ ซึ่งนักเรียนที่เลือกสอบเข้าโครงการ วมว. จะไม่สามารถเลือกสอบเข้าโรงเรียนจุฬาภรณราชวิทยาลัยได้ โดยจะคัดเลือกในรอบแรกไว้ 200 คน และในรอบที่สอง การสอบคัดเลือกจะดำเนินการโดยโรงเรียนเอง เพื่อคัดเลือกเหลือเพียง 60 คน (แบ่งเป็น 2 ห้องเรียน)

ประเภทคัดเลือกทั่วไป 
เป็นการสอบคัดเลือกรูปแบบปกติ ดำเนินการสอบคัดเลือกโดยโรงเรียนเอง โดยการสอบประเภทนี้จะจัดสอบในช่วงเดือนธันวาคมของทุกปีการศึกษา แบ่งจำนวนการรับนักเรียนด้วยวิธีนี้ในมัธยมศึกษาปีที่ 1 ประมาณ 150 คนต่อปี และมัธยมศึกษาปีที่ 4 รับตามจำนวนที่ไม่เท่ากันในแต่ละปี ทั้งนี้ขึ้นอยู่กับนักเรียนชั้นมัธยมศึกษาปีที่ 3 เดิมที่มีสิทธิ์เข้าศึกษาต่อ และประสงค์จะเข้าเรียนในชั้นมัธยมศึกษาตอนปลายต่อไป โดยยังมีการแบ่งกลุ่มการจัดลำดับเป็น 3 กลุ่มคือ กลุ่มบุตร น้อง และหลานบุคลากร กลุ่มบุคคลทั่วไป และกลุ่มผู้มีอุปการคุณ นอกจากนี้ คะแนนของการสอบคัดเลือกทั่วไปจะนำมาใช้พิจารณาในการคัดเลือกห้องเรียนทางไกลที่อยู่ภายใต้การดูแลของ โครงการพระราชดำริ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการเป็นฐานจัดการเรียนการสอนทางไกลแบบสื่อสารสองทาง สามารถตอบโต้ได้ระหว่างห้องเรียนต้นทางไปปลายทาง และมีการฝึกปฏิบัติการทดลองทางไกลร่วมกันเป็นแห่งแรกของไทย โดยมีโรงเรียนที่เข้าร่วมโครงการ 6 โรงเรียน 4 จังหวัดของภาคใต้ คือพังงา ยะลา ปัตตานี และนราธิวาส

รับสมัครด้วยการยื่นแฟ้มสะสมผลงาน

เป็นการคัดเลือกเข้าศึกษาต่อด้วยการยื่นแฟ้มสะสมผลงานและพิจารณาโดยกรรมการของโรงเรียน โดยแบ่งกลุ่มนักเรียนที่รับสมัครด้วยการยื่นแฟ้มสะสมผลงานนี้เป็น 4 ประเภท แต่ละประเภทรับเข้าศึกษาประมาณ 30 คนยกเว้นกลุ่มนักเรียนประจำระดับชั้นมัธยมศึกษาปีที่ 4 รับเข้าศึกษาประมาณ 15 คน โดยแบ่งระดับชั้นที่รับสมัครดังนี้
+กลุ่มการรับสมัครม.1ม.4ห้องเรียนจีนศึกษา ฐานวิทยาศาสตร์ รับสมัคร รับสมัครห้องเรียนนวัตกรรมดิจิทัล ไม่รับสมัคร รับสมัครผู้มีความสามารถพิเศษทางวิทยาศาสตร์ คณิตศาสตร์ เทคโนโลยี ภาษา ศิลปะ
ดนตรี และกีฬา รับสมัคร ไม่รับสมัครกลุ่มนักเรียนประจำ รับสมัคร รับสมัคร

 กิจกรรมของโรงเรียน 
 กิจกรรมภายในโรงเรียน 
 กิจกรรมกีฬาสี
กิจกรรมกีฬาสีจะจัดขึ้นในภาคเรียนที่ 1 ของทุกปีการศึกษา การแบ่งสีประจำนักเรียนจะแบ่งให้กับนักเรียนที่เข้าใหม่ทั้งมัธยมศึกษาตอนต้นและมัธยมศึกษาตอนปลายด้วยการจับสลาก ประกอบด้วย สีชมพู สีฟ้า สีม่วง และสีส้ม ตามลำดับ อดีตมีสีแดงและสีเหลือง ปัจจุบันยกเลิกไปแล้ว